proxectonos/corpus_dominio_legal_administrativo_tmp huggingface dataset:
EXTRACTO da Orde do 9 de marzo de 2021 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal integradas na Rede de bibliotecas públicas de Galicia, e se procede á súa convocatoria para o ano 2021 (código de procedemento CT236A).
Consellería de Cultura, Educación e Universidade — III. Outras disposicións — 23/03/2021

BDNS (Identif.): 553612.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publicase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Obxecto
Establecer as bases reguladoras do procedemento de concesión de subvencións dirixidas ás bibliotecas e/ou axencias de lectura públicas de titularidade municipal, integradas na Rede de bibliotecas de Galicia, para ofrecer un conxunto de actividades nas bibliotecas públicas galegas que acheguen a cidadanía á lectura e á información dunha maneira lúdica e atraente.
Segundo. Beneficiarios
Poderán optar a estas subvencións os concellos de Galicia, titulares de bibliotecas ou axencias de lectura pública integradas na Rede de bibliotecas de Galicia.
Non poderán ser beneficiarios destas axudas aqueles que se atopen nalgún dos supostos previstos nos puntos 2 e 3 do artigo 10 da Lei 9/2007, do 13 de xuño, de subvencións de Galicia.
Terceiro. Bases reguladoras
Orde do 9 de marzo de 2021 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal integradas na Rede de bibliotecas públicas de Galicia, e se procede á súa convocatoria para o ano 2021 (código de procedemento CT236A).
Cuarto. Importe
Destinarase un crédito total de 195.000 euros con cargo á aplicación orzamentaria 10.40.432A.760.3 dos orzamentos da Comunidade Autónoma de Galicia para o ano 2021.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 9 de marzo de 2021
ORDE do 10 de marzo de 2021 pola que se autoriza o cambio de denominación específica do IES Calvo Sotelo do concello da Coruña.
Consellería de Cultura, Educación e Universidade — III. Outras disposicións — 23/03/2021

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Santiago de Compostela, 10 de marzo de 2021
EXTRACTO da Orde do 18 de marzo de 2021 pola que se procede á ampliación do prazo de presentación de solicitudes da Orde do 31 de decembro de 2020 pola que se establecen as bases reguladoras e a convocatoria para o ano 2021 das axudas, en concorrencia competitiva, destinadas ao impulso á boa gobernanza nas comunidades de montes veciñais en man común, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento MR651C).
Consellería do Medio Rural — III. Outras disposicións — 23/03/2021

BDNS (Identif.): 547312.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do prazo de presentación de solicitudes
Modificar o número 1 do artigo 10 no referente ao prazo de presentación de solicitudes, que pasa a ser de corenta e cinco días hábiles.
Santiago de Compostela, 18 de marzo de 2021
ORDE do 9 de marzo de 2021 pola que se dispón o nomeamento dos membros do Consello para a Innovación en Materia Sanitaria.
Consellería de Sanidade — II. Autoridades e persoal — 25/03/2021

O Decreto 22/2013, do 24 de xaneiro, polo que se crea o Consello para a Innovación en Materia Sanitaria e se establece a súa composición, organización e funcionamento, regula no seu artigo 4 a composición do dito consello e indica que entre os seus membros existen membros natos, que ocupan a praza en virtude do seu cargo, e membros electos, dos cales un máximo de tres serán nomeados por proposta da persoa titular da Consellería de Sanidade e un máximo de cinco o serán por proposta da persoa titular da Xerencia do Servizo Galego de Saúde.
Así mesmo, o número 5 do citado artigo 4 do Decreto 22/2013, do 24 de xaneiro, establece que «As persoas titulares da Vicepresidencia e da Secretaría serán designadas pola titular da Presidencia do Consello de entre os seus membros».
Ademais, o Decreto 22/2013, do 24 de xaneiro, sinala no seu artigo 7.1 que «Os vogais electos do Consello para a Innovación en Materia Sanitaria serán nomeados e cesados pola persoa titular da Consellería de Sanidade» e o número 2 do mesmo artigo indica que os vogais electivos serán nomeados por un período de tres anos, renovables por un período igual, sen prexuízo das causas de cesamento e substitución establecidas no artigo seguinte do decreto. Neste momento, e dado que xa transcorreu o tempo para o cal foron nomeados os membros electos do Consello para a Innovación en Materia Sanitaria, cómpre efectuar un novo nomeamento.
Por todo o exposto, conforme o establecido no Decreto 22/2013, do 24 de xaneiro, e de acordo coas facultades que me atribúen os artigos 34.6 e 38 da Lei 1/1983, do 22 de febreiro, de normas reguladoras da Xunta e da súa Presidencia,
Primeiro. Nomear membros electos do Consello para a Innovación en Materia Sanitaria as persoas que se relacionan no anexo desta orde.
Segundo. Designar a persoa titular da Xerencia do Servizo Galego de Saúde, que forma parte do Consello como membro nato, segundo o establecido no artigo 4.4 do Decreto 22/2013, do 24 de xaneiro, polo que se crea o Consello para a Innovación en Materia Sanitaria e se establece a súa composición, organización e funcionamento, persoa titular da súa Vicepresidencia.
Terceiro. Designar a José María Romero Fidalgo, membro electo do Consello para a Innovación en Materia Sanitaria, persoa titular da súa Secretaría.
Santiago de Compostela, 9 de marzo de 2021
– Por proposta da persoa titular da Consellería de Sanidade:
– Por proposta da persoa titular da Xerencia do Servizo Galego de Saúde:
RESOLUCIÓN do 5 de marzo de 2021 pola que se fai público o Acordo do Consello da Xunta de Galicia, do 25 de febreiro de 2021, polo que se aproba o Plan de dinamización elaborado polo Concello de Mondoñedo.
Instituto Galego da Vivenda e Solo — III. Outras disposicións — 24/03/2021

En cumprimento do disposto no artigo 60.2.f) da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 25 de febreiro de 2021, co seguinte texto literal:
«Aprobar o Plan de dinamización elaborado polo Concello de Mondoñedo e determinar as consellerías e os organismos da Xunta de Galicia que deberán participar nel:
• Vicepresidencia Primeira e Consellería de Presidencia, Xustiza e Turismo (Axencia de Turismo de Galicia);
• Vicepresidencia Segunda e Consellería de Economía, Empresa e Innovación;
• Consellería de Medio Ambiente, Territorio e Vivenda (Dirección Xeral de Ordenación do Territorio e Urbanismo e Instituto Galego da Vivenda e Solo) e
• Consellería de Cultura, Educación e Universidade (Secretaría Xeral de Educación e Formación Profesional e Dirección Xeral do Patrimonio Cultural).
O acordo publicarase no Diario Oficial de Galicia e nas páxinas web do Instituto Galego da Vivenda e Solo e do Concello de Mondoñedo».
Santiago de Compostela, 5 de marzo de 2021
ORDE do 12 de marzo de 2021 pola que se dispón a renovación dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 24/03/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
A renovación de Lino Mouriño Santiago como vogal no Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa.
Santiago de Compostela, 12 de marzo de 2021
RESOLUCIÓN do 15 de marzo de 2021 pola que se dá publicidade das axudas concedidas no ano 2020 ao abeiro da Resolución do 6 de xullo de 2020 pola que se establecen as bases reguladoras para a concesión de axudas, en réxime de concorrencia non competitiva, para o desenvolvemento de produtos, proxectos e obras realizados con madeira, e se procede á súa convocatoria para o ano 2020 (códigos de procedemento IN502B, IN502C, IN502D e IN502E).
Axencia Galega da Industria Forestal — III. Outras disposicións — 24/03/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 6 de xullo de 2020 pola que se establecen as bases reguladoras para a concesión de axudas, en réxime de concorrencia non competitiva, para o desenvolvemento de produtos, proxectos e obras realizadas con madeira, e se procede á súa convocatoria para o ano 2020, que figuran no anexo desta resolución.
A súa aprobación realizouse no exercicio 2020, con cargo ás aplicacións orzamentarias e coa distribución por anualidades que se sinalan no cadro seguinte, sen prexuízo da distribución de fondos levada a cabo entre as aplicacións orzamentarias en función da evolución da concesión de axudas á vista das solicitudes recibidas, sempre sen incrementar o crédito total:
Santiago de Compostela, 15 de marzo de 2021
Axudas concedidas da liña 1.1 (código de procedemento IN502B): axudas á redacción de proxectos de execución de construción nova, rehabilitación ou reforma de naves e establecementos de negocio que empreguen produtos de madeira como elementos estruturais.
Axudas concedidas da liña 1.2 (código de procedemento IN502C): axudas a proxectos para o desenvolvemento de envases, embalaxes ou publicidade no lugar de venda (expositores PLV) realizados con madeira.
Axudas concedidas da liña 1.3 (código de procedemento IN502D): axudas á redacción de proxectos de execución de novas vivendas unifamiliares ou de rehabilitación ou reconstrución de vivendas unifamiliares que empreguen produtos de madeira como elementos estruturais.
Axudas concedidas da liña 2 (código de procedemento IN502E): axudas á realización de obras de reforma ou acondicionamento de locais comerciais ou de negocio con produtos de madeira.
EXTRACTO da Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do Eixo REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
Augas de Galicia — III. Outras disposicións — 24/03/2021

BDNS (Identif.): 553633.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) http://www.pap.minhap.gob.es/bdnstrans/index.
Primeiro.
Entidades beneficiarias
Poderán ser beneficiarios destas subvencións os concellos cunha poboación total igual ou inferior a 5.000 habitantes, segundo cifras de poboación acordes co establecido no Real decreto 1147/2020, do 15 de decembro, polo que se declaran oficiais as cifras de poboación resultantes da revisión do padrón municipal referidas ao 1 de xaneiro de 2020.
Segundo.
Obxecto
Bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
Terceiro.
Bases reguladoras
Publícase conxuntamente este extracto coa resolución pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
Cuarto.
Importe
As subvencións reguladas ao amparo desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de catro millóns de euros (4.000.000 €) dotada pola Unión Europea a través do Fondo Europeo de Desenvolvemento Rexional (Feder), no marco do eixe REACT UE do programa operativo Feder Galicia 2014-2020.
O importe das subvencións terá o límite máximo de cincuenta mil euros (50.000 €) por solicitude (imposto sobre o valor engadido incluído), ata esgotar o crédito previsto nesta resolución.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 12 de marzo de 2021
CORRECCIÓN DE ERROS. Lei 4/2021, do 28 de xaneiro, de medidas fiscais e administrativas.
Presidencia da Xunta de Galicia — I. Disposicións xerais — 01/03/2021

Advertidos erros na publicación da Lei 4/2021, do 28 de xaneiro, de medidas fiscais e administrativas, publicada no
Diario Oficial de Galicia
número 19, do 29 de xaneiro de 2021, procede facer as oportunas correccións no sentido que se indica a seguir.
Na páxina 5654, no artigo 3.2.sete, onde di: «Modifícase a subalínea 8 da alínea 07 do anexo 1, que queda redactada como segue:», debe dicir: «Modifícase a subalínea 18 da alínea 07 do anexo 1, que queda redactada como segue:».
Na páxina 5731, no artigo 26.1.catro, onde di: «Disposición adicional décima. Non existencia de quórum en segunda convocatoria», debe dicir: «Disposición adicional décima. Non exixencia de quórum en segunda convocatoria».
Na páxina 5732, no artigo 26, onde di: «3. As modificacións previstas no número anterior serán aplicables directamente ás cooperativas con independencia do que dispoñan os seus estatutos. Non obstante, cando se pretenda modificar os estatutos vixentes, estes deberán adaptarse integramente ao disposto nesta lei», debe dicir: «2. As modificacións previstas no número anterior serán aplicables directamente ás cooperativas con independencia do que dispoñan os seus estatutos. Non obstante, cando se pretendan modificar os estatutos vixentes, estes deberán adaptarse integramente ao disposto nesta lei».
RESOLUCIÓN do 19 de febreiro de 2021 pola que se dá publicidade dunha encomenda de xestión pola que se encarga ao medio propio Empresa de Transformación Agraria, S.A., S.M.E., M.P. (Tragsa) o mantemento da cuberta de selaxe e a rede de pluviais e o bombeo, a carga e a xestión do lixiviado do vertedoiro de residuos non perigosos de Recoge Galicia de Gestión, S.L. durante o ano 2021.
Consellería de Medio Ambiente, Territorio e Vivenda — III. Outras disposicións — 01/03/2021

1. Encomenda de xestión.
– Actividade. O mantemento da cuberta de selaxe e da rede de pluviais e o bombeo, a carga e a xestión do lixiviado do vertedoiro de residuos non perigosos de Recoge Galicia de Gestión, S.L. Os traballos consistirán na limpeza da rede de pluviais e recollida de volantes e restos orgánicos para a correcta evacuación das augas de chuvia que caen sobre a cuberta da selaxe provisional e o contorno do depósito de almacenaxe do lixiviado; o bombeo, carga, descarga e xestión do lixiviado, en xestor autorizado, xerado no vertedoiro, así como a reparación de posibles roturas na lámina provisional de selaxe.
– Natureza e alcance da xestión encomendada. Esta encomenda ten natureza intersubxetiva, ao ter a Empresa de Transformación Agraria, S.A., S.M.E., M.P. (Tragsa) a consideración de medio propio instrumental da Administración, segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia. Os traballos encargados comezarán o día seguinte a aquel en que a Dirección Xeral de Calidade Ambiental, Sostibilidade e Cambio Climático, a través da persoa designada pola Dirección Xeral de Calidade Ambiental, Sostibilidade e Cambio Climático como coordinadora do encargo, dea a orde de inicio dos traballos. Como data límite, deberán finalizar o 31 de decembro de 2021.
– Importe e modalidade de financiamento. O importe da encomenda ascende á cantidade de cen mil euros (100.000,00 €), con cargo aos orzamentos da Comunidade Autónoma de Galicia para o ano 2020, aplicación orzamentaria 08.02.541D.640.1.
Santiago de Compostela, 19 de febreiro de 2021
RESOLUCIÓN do 19 de febreiro de 2021 pola que se dá publicidade dunha encomenda de xestión pola que se encargan ao medio propio Empresa de Transformación Agraria, S.A., S.M.E., M.P. (Tragsa) as obras de recuperación, restauración, adecuación e limpeza de puntos de vertedura incontrolada en diferentes concellos de Galicia, para o ano 2021, cofinanciadas polo Fondo Europeo de Desenvolvemento Rexional, nunha porcentaxe máxima do 80 % no marco do programa operativo Feder Galicia 2014-2020, eixe 06, prioridade de investimento 06.04, obxectivo específico 06.04.01.
Consellería de Medio Ambiente, Territorio e Vivenda — III. Outras disposicións — 01/03/2021

1. Encomenda de xestión.
– Actividade. Execución das obras de recuperación, restauración, adecuación e limpeza de puntos de vertedura incontrolada en diferentes concellos de Galicia. Os traballos encomendados consisten en actuacións de clasificación dos residuos para a súa reciclaxe ou valorización, na perfilación e acondicionamento dos residuos inertes e na revexetación mediante a estendedura de terra vexetal e a sementeira con especies pratenses. Inclúese o levantamento GPS do punto da vertedura incontrolada, reportaxe fotográfica anterior e posterior á execución e a elaboración e redacción de informes.
– Natureza e alcance da xestión encomendada. Esta encomenda ten natureza intersubxectiva, ao ter a Empresa de Transformación Agraria, S.A., S.M.E., M.P. (Tragsa) a consideración de medio propio instrumental da Administración segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia. Os traballos encargados comezarán o día seguinte a que a Dirección Xeral de Calidade Ambiental, Sostibilidade e Cambio Climático, a través da persoa designada pola Dirección Xeral de Calidade Ambiental, Sostibilidade e Cambio Climático como coordinadora do encargo, dea orde de inicio dos traballos e deben finalizar, como data límite, o 31 de decembro de 2021.
– Importe e modalidade de financiamento. O importe da encomenda ascende á cantidade dun millón cento vinte e cinco mil euros (1.125.000,00 €), con cargo aos orzamentos da Comunidade Autónoma de Galicia para o ano 2020, aplicación orzamentaria 08.02.541D.601.1.
Santiago de Compostela, 19 de febreiro de 2021
RESOLUCIÓN do 16 de febreiro de 2021, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no terceiro cuadrimestre do ano 2020.
Consellería do Medio Rural — III. Outras disposicións — 01/03/2021

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Medio Rural nos meses de setembro, outubro, novembro e decembro que se incorpora como anexo a esta resolución.
Santiago de Compostela, 16 de febreiro de 2021
ORDE do 12 de marzo de 2021 pola que se autoriza a apertura e o funcionamento do centro privado de educación especial Amencer-Aspace de Vigo.
Consellería de Cultura, Educación e Universidade — III. Outras disposicións — 26/03/2021

A persoa representante da Asociación de Atención a la Parálisis Cerebral y Afines Amencer-Aspace solicita a autorización de apertura e o funcionamento do centro privado de educación especial Amencer-Aspace en Vigo.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a apertura e o funcionamento do centro privado de educación especial Amencer-Aspace coa configuración que se sinala a seguir:
Artigo 2. Inicio da actividade
Para a posta en funcionamento das unidades que se autorizan, a Xefatura Territorial de Pontevedra da Consellería de Cultura, Educación e Universidade, logo do informe do Servizo Territorial de Inspección Educativa, aprobará expresamente a relación de persoal que impartirá a docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de marzo de 2021
CORRECCIÓN DE ERROS. Resolución do 10 de febreiro de 2021, da Secretaría Xeral Técnica da Consellería de Cultura, Educación e Universidade, pola que se declara de interese galego e se ordena a inscrición no Rexistro de Fundacións de Interese Galego da Fundación Universidade de Vigo.
Consellería de Cultura, Educación e Universidade — III. Outras disposicións — 26/03/2021

Advertido un erro na devandita resolución, publicada no Diario Oficial de Galicia número 33, do 18 de febreiro de 2021, cómpre efectuar a seguinte corrección:
Na páxina 10327, no punto cuarto, onde di:
«4. O padroado actual da fundación está formado polo reitor da Universidade de Vigo, Manuel Joaquín Reigosa Roger, como presidente; o secretario xeral da Universidade de Vigo, Miguel Ángel Michinel Álvarez, como secretario; a xerente da Universidade de Vigo, Raquel María Souto García, como xerente; e os membros do equipo de goberno da Universidade de Vigo, José María Martín Moreno, José Luis Míguez Tabarés, Mónica Valderrama Santomé e Natalia Caparrini Marín, como vogais».
Debe dicir:
«4. O Padroado actual da fundación está formado polo reitor da Universidade de Vigo, Manuel Joaquín Reigosa Roger, como presidente; o presidente do Consello Social da Universidade de Vigo, Ernesto Pedrosa Silva, como vicepresidente; o secretario xeral da Universidade de Vigo, Miguel Ángel Michinel Álvarez, como secretario; a xerente da Universidade de Vigo, Raquel María Souto García, como vogal; e os membros do equipo de goberno da Universidade de Vigo, José María Martín Moreno, José Luis Míguez Tabarés, Mónica Valderrama Santomé e Natalia Caparrini Marín, como vogais».
RESOLUCIÓN do 16 de marzo de 2021 pola que se dá publicidade da Resolución do 12 de marzo de 2021 pola que se encarga á Fundación Semana Verde de Galicia (FSV) que preste os traballos de apoio necesarios na organización e execución das probas de acceso a distintos corpos e categorías da Administración.
Consellería de Facenda e Administración Pública — III. Outras disposicións — 26/03/2021

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáselle publicidade ao encargo da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: encárgarselle á Fundación Semana Verde de Galicia que preste á Dirección Xeral da Función Pública os traballos de apoio necesarios na organización e execución das probas de acceso a distintos corpos e categorías da Administración que teñen lugar nos días que a seguir se indican:
Natureza e alcance da xestión do encargo: encargo a medios propios ao ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: 599.734,81 €. O gasto impútase á aplicación 23.04.124A.226.13 (código de proxecto 2015/00187) dos orzamentos xerais da Comunidade Autónoma de 2021.
Esta operación non está suxeita a IVE segundo o establecido no artigo 7.8 da Lei 37/1992, de 28 de decembro, do imposto sobre o valor engadido.
Santiago de Compostela, 16 de marzo de 2021
EXTRACTO da Resolución do 12 de marzo de 2021 pola que se aproban as bases reguladoras das subvencións, en réxime de concorrencia competitiva, á creación escénica e se convocan para o ano 2021 (código de procedemento CT403B).
Axencia Galega das Industrias Culturais — III. Outras disposicións — 25/03/2021

BDNS (Identif.): 553850.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións http://www.pap.minhap.gob.es/bdnstrans/index.
Primeiro.
Persoas beneficiarias
Persoas físicas (autónomas) ou xurídicas privadas, e as súas asociacións, así como as sociedades civís e comunidades de bens -ou calquera outra agrupación de persoas sen personalidade xurídica propia-, así como as unións temporais de empresas, dedicadas profesionalmente á produción de actividade escénica, que desenvolvan maioritariamente a súa actividade na Comunidade Autónoma de Galicia. Quedan exceptuadas as asociacións e restantes entidades sen fins de lucro.
Segundo.
Finalidade
Fixar as bases que regularán o réxime de subvencións establecidas pola Agadic para contribuír á promoción da produción da actividade escénica, dentro do marco das competencias deste organismo, e realizar a súa convocatoria para o ano 2021.
Terceiro.
Bases reguladoras
Resolución do 12 de marzo de 2021 pola que se aproban as bases reguladoras das subvencións, en réxime de concorrencia competitiva, á creación escénica e se convocan para o ano 2021 (código de procedemento CT403B).
Cuarto.
Importe
O importe global máximo das subvencións anteriormente detalladas será de 800.000 euros, suma que irá con cargo á aplicación orzamentaria 10.A1.432B.770.0 do orzamento de gastos da Agadic, código de proxecto 2010-00005, distribuído entre as anualidades 2021, 2022 e 2023: 200.000 euros con cargo ao exercicio 2021; 500.000 euros con cargo ao exercicio 2022 e 100.000 con cargo ao exercicio 2023.
Quinto.
Prazo de presentación de solicitudes
O prazo para presentar as solicitudes será dun mes desde o día seguinte á publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.
Santiago de Compostela, 12 de marzo de 2021
CORRECCIÓN DE ERROS. Orde do 17 de febreiro do 2021 pola que se establecen as bases reguladoras do II Plan de rescate das persoas traballadoras autónomas e das microempresas afectadas pola crise da COVID-19, mediante o Programa I de persoas traballadoras autónomas (TR500A), susceptible de ser financiado parcialmente polo Fondo Social Europeo (FSE), e o Programa II de microempresas (TR500B), e se procede a súa convocatoria para o ano 2021.
Consellería de Emprego e Igualdade — III. Outras disposicións — 23/02/2021

Advertidos erros na citada orde, publicada no
Diario Oficial de Galicia
número 33, do xoves 18 de febreiro de 2021, procédese a efectuar as seguintes correccións:
Na páxina 10364, no anexo I, no último cadro («SOLICITANTE»), onde di: «Autónomo de tempada. Meses de alta anos: □2019 □2020», debe dicir: «Autónomo de tempada que estivese de alta un mínimo de catro meses e un máximo de nove meses, en cada un dos anos 2018 e 2019».
Na páxina 10367, no anexo I (continuación), no primeiro cadro («A PERSOA SOLICITANTE OU REPRESENTANTE DECLARA:»), no número 3, o sexto punto, onde di: «Estar ao día nas obrigas tributarias estatais e autonómicas e coa Seguridade Social», debe eliminarse.
Na páxina 10371, no anexo II (continuación), no primeiro cadro («A PERSOA SOLICITANTE OU REPRESENTANTE DECLARA:»), no número 3, o sexto punto, onde di: «Estar ao día nas obrigas tributarias estatais e autonómicas e coa Seguridade Social», debe eliminarse.
CORRECCIÓN DE ERROS. Orde do 22 de febreiro de 2021 pola que se establecen as bases reguladoras do Programa I Hostalaría, de apoio ao sector da hostalaría (TR500C), e do Programa II Outras actividades pechadas (TR500D), e se procede á súa convocatoria para 2021.
Consellería de Emprego e Igualdade — III. Outras disposicións — 23/02/2021

Advertidos erros na dita orde, publicada no
Diario Oficial de Galicia
número 36, do martes 23 de febreiro de 2021, cómpre efectuar a seguinte modificación:
Na páxina 11254, dentro do código TR500D, substitúese o anexo II (continuación) polo seguinte, dado que o terceiro cadro, titulado «A PERSOA SOLICITANTE OU REPRESENTANTE DECLARA:», contiña erros.
RESOLUCIÓN do 9 de febreiro de 2021 pola que se dá publicidade da prórroga da encarga a Xestión do Solo de Galicia-Xestur, S.A., ordenada pola Resolución da Vicepresidencia Segunda e Consellería de Economía, Empresa e Innovación do 30 de decembro de 2020, para a tramitación e xestión do alleamento de bens inmobles que sexan adxudicados a este instituto en procedementos xudiciais.
Instituto Galego de Promoción Económica — III. Outras disposicións — 16/02/2021

En cumprimento da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á prórroga, por un prazo dun ano máis, da encarga a Xestión do Solo de Galicia-Xestur, S.A., ordenada pola Resolución da Vicepresidencia Segunda e Consellería de Economía, Empresa e Innovación do 30 de decembro de 2020, para a tramitación e xestión do alleamento de bens inmobles que lle sexan adxudicados ao Igape en procedementos xudiciais, desde o 1 de xaneiro de 2021 e ata o 31 de decembro de 2021.
Santiago de Compostela, 9 de febreiro de 2021
ORDE do 5 de febreiro de 2021 pola que se modifica a autorización, por cambio de titularidade, do centro privado plurilingüe Divino Maestro de Lugo.
Consellería de Cultura, Educación e Universidade — III. Outras disposicións — 16/02/2021

A representación da titularidade do centro privado (CPR) plurilingüe Divino Maestro de Lugo solicita a modificación da autorización do centro por cambio de titularidade.
Mediante escritura pública notarial do 20 de outubro de 2020, a congregación Misioneras del Divino Maestro, titular do mencionado centro docente, cede a súa titularidade á fundación Divino Maestro Fundación Educativa.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar o cambio de titularidade do CPR plurilingüe Divino Maestro, de Lugo, código do centro 27006255, a favor da fundación Divino Maestro Fundación Educativa.
O cambio de titularidade terá efectos do día 1 de xaneiro de 2021 e non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de febreiro de 2021
EXTRACTO da Orde do 31 de decembro de 2020 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2021. Programa I: axudas ao mantemento do custo salarial das persoas traballadoras en risco ou situación de exclusión social (código de procedemento TR356A).
Consellería de Emprego e Igualdade — III. Outras disposicións — 12/02/2021

BDNS (Identif.): 548431.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. As empresas de inserción laboral inscritas como tales no Rexistro Administrativo das Empresas de Inserción Laboral de Galicia, de acordo co disposto no Decreto 156/2007, do 19 de xullo, que regula o procedemento para a cualificación das empresas de inserción laboral, e que teñan o centro de traballo na Comunidade Autónoma de Galicia, sempre que cumpran as condicións e os requisitos establecidos nas bases reguladoras.
2. Tamén poderán solicitar e ser beneficiarias das axudas aquelas empresas que na data de presentación da solicitude da axuda solicitasen a súa cualificación como EIL, de conformidade co Decreto 156/2007.
Segundo. Obxecto
Promover a inserción sociolaboral das persoas en situación ou en risco de exclusión social mediante o establecemento de medidas de fomento das empresas de inserción laboral, previamente cualificadas no Rexistro Administrativo de EIL de Galicia, que teñan centros de traballo na Comunidade Autónoma de Galicia.
A través deste programa subvenciónanselles parcialmente ás empresas de inserción laboral os custos salariais das persoas traballadoras en situación ou en risco de exclusión social que teñan contratacións mínimas de seis (6) meses.
Terceiro. Importe
Para a concesión das axudas reguladas neste programa destínanse 675.000,00 euros con cargo á aplicación 09.40.324C.470.5, código de proxecto 201500561.
Cuarto. Bases reguladoras
Orde do 31 de decembro de 2020 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2021.
Quinto. Prazo de presentación de solicitudes
O prazo de presentación de solicitudes será de dous meses desde o día seguinte ao da publicación desta orde no
Diario Oficial de Galicia
. Cada entidade só poderá presentar unha única solicitude.
Sexto. Outros datos
As axudas concédense en réxime de concorrencia non competitiva.
O período subvencionable comprenderá desde o 1 de outubro de 2020 ata o 30 de setembro de 2021.
A data máxima de xustificación das accións subvencionadas será o 8 de novembro de 2021.
Santiago de Compostela, 31 de decembro de 2020
EXTRACTO da Orde do 20 de xaneiro de 2021 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2021 (código de procedemento CT130A).
Consellería de Cultura, Educación e Universidade — III. Outras disposicións — 12/02/2021

BDNS (Identif.): 547975.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Os entes locais e as entidades privadas sen ánimo de lucro galegas que conten cun local estable destinado a arquivo e custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Segundo. Obxecto
O obxecto da presente orde é establecer as bases reguladoras e convocar axudas destinadas á mellora dos arquivos de Galicia, garantindo unha custodia responsable e o acceso dos cidadáns aos documentos (código de procedemento CT130A).
A finalidade da axuda é a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
As axudas reguladas nesta orde concederanse en réxime de concorrencia competitiva e baixo os principios de publicidade, transparencia, concorrencia, obxectividade, igualdade, non discriminación, eficacia e eficiencia.
Terceiro. Bases reguladoras
Orde do 20 de xaneiro de 2021 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2021 (código de procedemento CT130A).
Cuarto. Importe
Para a concesión das subvencións convocadas destinarase un crédito total de cento corenta e cinco mil euros (145.000 €), coa seguinte distribución por aplicacións orzamentarias:
10.40.432A.760.0: 110.000 €.
10.40.432A.781.0: 35.000 €.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 20 de xaneiro de 2021
CORRECCIÓN DE ERROS. Resolución do 20 de xaneiro de 2021, da Secretaría Xeral Técnica da Consellería de Presidencia, Xustiza e Turismo, pola que se dá publicidade dos convenios de colaboración subscritos no terceiro cuadrimestre do ano 2020.
Vicepresidencia primeira e Consellería de Presidencia, Xustiza e Turismo — III. Outras disposicións — 12/02/2021

Advertidos erros na resolución citada, publicada no Diario Oficial de Galicia número 23, do 4 de febreiro de 2021, realízanse as correccións oportunas.
Na páxina 7073, onde figura:
Debe figurar:
ORDE do 5 de febreiro de 2021 pola que se modifica a autorización, por cambio de titularidade, do centro privado plurilingüe Divino Maestro de Santiago de Compostela.
Consellería de Cultura, Educación e Universidade — III. Outras disposicións — 16/02/2021

A representación da titularidade do centro privado (CPR) plurilingüe Divino Maestro, de Santiago de Compostela, solicita a modificación da autorización do centro por cambio de titularidade.
Mediante escritura pública notarial do 20 de outubro de 2020, a congregación Misioneras del Divino Maestro, titular do mencionado centro docente, cede súa titularidade á fundación Divino Maestro Fundación Educativa.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar o cambio de titularidade do CPR plurilingüe Divino Maestro, de Santiago de Compostela, código do centro 15015548, a favor da fundación Divino Maestro Fundación Educativa.
O cambio de titularidade terá efectos do día 1 de xaneiro de 2021 e non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas , ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de febreiro de 2021
ORDE do 5 de febreiro de 2021 pola que se modifica a autorización, por cambio de titularidade, do centro privado plurilingüe Divino Maestro de Vigo.
Consellería de Cultura, Educación e Universidade — III. Outras disposicións — 16/02/2021

A representación da titularidade do centro privado (CPR) Divino Maestro, de Vigo, solicita a modificación da autorización por cambio de titularidade.
Mediante escritura pública notarial do 20 de outubro de 2020, a congregación Misioneras del Divino Maestro, titular do mencionado centro docente, cede súa titularidade á fundación Divino Maestro Fundación Educativa.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar o cambio de titularidade do CPR Divino Maestro, de Vigo, código do centro 36016152, a favor da fundación Divino Maestro Fundación Educativa.
O cambio de titularidade terá efectos do 1 de xaneiro de 2021 e non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de febreiro de 2021